Max’ed Faarax Jimcaale oo ka mid ah Siyaasiyiinta Soomaaliya oo la hadlay Idaacaddaha Muqdisho ayaa waxa uu sheegay in ansixinta Dastuurka qabyo qoraalka ah u dan ugu jiro Madaxda dowladda KMG ah kaasi oo uu sheegay in uu u baneynayo inay kusii nagaadaan kursigooda sida uu hadalka u dhigay, wuxuuna ugu baaqay shacabka Soomaaliyeed inay dhigaan banaanbax nabadeed oo ay ka muujinayaan sida ay ugu horjeedaan Dastuurkaasi.
